nb en nb en id en en es en en it en en sv en en en en da da da da da da da da da ca es es es en ru tr en en en ne en en da en da en en en en en en en en en az da en en en en en en en nb en en en nb pt en en en en en en en en en
Giv Danmark VM – FINN JANNING
Finn JanningOctober 16, 2021March 26, 2022Meditationer
Danmarks herrefodboldlandshold har kvalificeret sig til VM i Qatar. Problemet er, at Qatar står for alt det, som ingen bryder sig: død, korruption og grådighed.
Det er indlysende, at den moralske anstændighed er stærkt dalende, hvis ikke ligefrem forsvundet i den øverste ledelse af fodbolden, FIFA.
Men denne kynisme gælder ikke i selve sporten. Fodboldspillet og spillerne er ofte mere velopdragne end resten af samfundet. Ja, der er eksempler på voldelige fans, racisme og sexisme, men ikke mere end i andre dele af samfundet. Med hensyn til sexisme synes denne form for diskrimination at være mere udbredt på ledelsesgangene i Danmark end på græsplænen.
Ergo er problemet de ledere, der kontrollerer spillet.
Jeg har selv været moderat tilhænger af boykot, men er i dag imod. Det skyldes ikke, at Danmarks fodboldspillere er gode og har en reel chance for at vinde. Jeg er ikke opportunist. Problemet er snarere, at spillerne betaler for noget, som ikke er deres fejl.
Det svarer til, at de studerende ikke kan komme til eksamen, fordi de skal straffes for deres skoledirektørs alkoholsmisbrug. I stedet for boykot kunne Danmark og to-tre andre nationer, som har kvalificeret sig, påtage sig afholdelsen af VM. Det ville være i Kasper Hjulmands ånd. Han siger, at fodbold og samfund hænger sammen. Hjulmands kerneværdier er: holdet, tillid, ‘kort vej mellem mennesker’ og ‘hellere lille og vågen’.
Holdet betyder, at vi – alle mennesker – er forbundne. Tillid, at vi bærer hinandens liv i vores hænder. Den korteste vej mellem mennesker er glæden ved spillet, da penge altid kommer på tværs. Og hvem ville ikke foretrække et lille og vågent VM spillet på små stadioner uden dyre tv-rettigheder, men hvor spillet er i fokus.
Finn Janning, PhD. filosof og underviser i sportsetik og sportspsykologi. Indlægget blev bragt i Ekstra Bladet.
Det personlige lederskab, FIFA, flytte VM, Kasper Hjulmand, Qatar, sporsetik, tillid, VM
Published by Finn Janning
PhD, a writer and a philosopher. View all posts by Finn Janning
Finn Janning, PhD, is a writer and a philosopher.
His work has been featured in Epiphany, Under te Gum Tree, Philosophy Now, Foliate Oak Literary Magazine, among other publications. His most recent books are Opmærksomhedens filosofi, Stakkels Jim and A Philosophy of Mindfulness.
#MeToo Arendt Barcelona Beauvoir Bolaño Buddhism burnout Byung-Chul Han Camus Catalonia Catalonien compassion coronavirus Deleuze demokrati doping empathy empati Ethics etik existentialism filosofi Finn Janning fodbold freedom frihed glæde identity politics Iris Murdoch Jeppe Hein Kierkegaard kærlighed Leth love lykke medfølelse meditation mindfulness Nietzsche opmærksomhedens filosofi Philosophy Sartre Spain Spanien Spinoza Sportens idehistorie sportsetik stress tour de france Wittgenstein
Your donation allows me to continue to provide philosophical teaching and writings.
Follow FINN JANNING on WordPress.com
Join 117 other followers
Already have a WordPress.com account? Log in now.